**Ministru kabineta noteikumu projekta „Grozījumi Ministru kabineta 2012.gada 3.jūlija noteikumos Nr.468 „Noteikumi par pasažieru pārvadāšanu ar vieglajiem taksometriem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Euroieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunkts un Latvijas Nacionālā euroieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J2.2.3 pasākums.  |
|  2. |  Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest euro, ir nepieciešams veikt grozījumus Ministru kabineta 2012.gada 3.jūlija noteikumos Nr.468 „Noteikumi par pasažieru pārvadāšanu ar vieglajiem taksometriem”. Saskaņā ar Euro ieviešanas kārtības likuma 13.panta otro daļu, Ministru kabinets nosaka kārtību, kādā paralēlās preču un pakalpojumu atspoguļošanas periodā kases čekos darījumu kopsummu norāda latos un euro. Taksometru skaitītāju tehniskās iespējas nespēj nodrošināt minēto prasību izpildi. |
|  3. |  Saistītie politikas ietekmes novērtējumi un pētījumi | Nav attiecināms.  |
|  4. |  Tiesiskā regulējuma mērķis un būtība | Šī projekta mērķis ir pielāgot Ministru kabineta 2012.gada 3.jūlija noteikumus Nr.468 „Noteikumi par pasažieru pārvadāšanu ar vieglajiem taksometriem” euroieviešanai, aizstājot noteikumu 16.punkta attiecīgajos apakšpunktos vārdu „lats” ar vārdu „euro”.Noteikumu projekts paredz, ka cenu paralēlās atspoguļošanas periodā taksometru skaitītāja izdrukātajā čekā kopsumma tiek norādīta latos un euro. Taču saskaņā ar Satiksmes ministrijas rīcībā esošo informāciju Latvijā patlaban daļa lietošanā esošie taksometru skaitītāji nav aprīkoti ar valūtu konvertoru, turklāt Eiropas Parlamenta un Padomes 2004.gada 31.marta direktīva 2004/42/EK par mērinstrumentiem nepieprasa iebūvēt mērīšanas līdzeklī valstu nacionālo konvertoru. Ņemot vērā minēto, noteikumu projekts arī paredz, ka gadījumā, ja taksometra skaitītāja tehniskās iespējas nenodrošina kopsummas norādīšanu latos un euro, vadītājs veic papildus ierakstu čekā.Informāciju par taksometru pakalpojumu tarifiem cenu paralēlās atspoguļošanas periodā ir jānorāda atbilstoši Ministru kabineta 1999.gada 18.maija noteikumu Nr.178 „Kārtība, kādā norādāmas preču un pakalpojumu cenas” VI1.nodaļā noteiktajām prasībām. |
|  5. |  Projekta izstrādē iesaistītās institūcijas | Nav attiecināms. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet tikai aizstāj vārdu „lats” ar vārdu „euro”.  |
|  7. |  Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu. Šis projekts ir virzāms izskatīšanai Saeimā vienotā ar euroieviešanu saistīto likumprojektu paketē. Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz euroieviešanas dienai.  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Pārvadātāji, kuri veic pasažieru pārvadājumus ar taksometriem un taksometru vadītāji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
|  3. |  Tiesiskā regulējuma finansiālā ietekme | Nav attiecināms. |
|  4. |  Tiesiskā regulējuma nefinansiālā ietekme | Nav attiecināms.  |
|  5. |  Administratīvās procedūras raksturojums | Nav attiecināms. |
|  6. |  Administratīvo izmaksu monetārs novērtējums | Nav attiecināms. |
|  7. |  Cita informācija |  Nav. |

Anotācijas III, IV, V, VI un VII sadaļa – projekts šo jomu neskar

### Satiksmes ministrs A.Matīss

### Vīza: Valsts sekretārs K.Ozoliņš

10.05. 2013 14:48

497

Siliņa, 67028323,

zane.silina@sam.gov.lv